Seerower-gyselaars: Geen losprys betaal nieBruno Pelizzari en Debbie Calitz kort ná hul vrylating Foto: Facebook Bruno Pelizzari en Debbie Calitz is in 2010 van hul seiljag aan die ooskus van Afrika ontvoer. Hulle is Woensdag, ná 20 maande, aan die Somali-regering oorhandig, berig EWN. Nelson Kgwete, woordvoerder van die departement sê dit is nie die departement se beleid om ŉ losprys te betaal nie. “Hierdie situasie was nie ŉ uitsondering nie. Ons is dankbaar aan elke party wat ŉ rol gespeel het om uiteindelik die paartjie te bevry,” het Kgwete gesê. Die seerowers het aanvanklik R80 miljoen vir die paartjie geëis. Luidens ŉ blog wat vir die paartjie opgestel is, is dié bedrag in Maartmaand na R4 miljoen verlaag. Die losprys is weer verhoog toe onderhandelinge vasgeval het.